Aquest document dona informació sobre els aspectes més destacables de la convocatòria de subvencions a programes de cooperació al desenvolupament i educació per al desenvolupament per al 2019.
Es tracta d'una guia ràpida de consulta que no substitueix la lectura de les bases ni de la convocatòria.
En cas de dubtes en la interpretació, prevalen sempre les bases reguladores i la corresponent convocatòria.
Les bases que regeixen aquesta convocatòria són les publicades mitjançant la resolució següent:
En primer terme utilitzeu aquesta guia i, si no trobeu resposta al vostre dubte, envieu un correu a [EMAIL].
La vostra consulta s'intentarà respondre en un termini màxim de 48 hores.
Les consultes s'atendran fins a les 14.00 hores del darrer dia del termini de presentació.
El termini per a presentar avantprogrames comença el dia 9 de juliol i finalitza el dia 29 de juliol del 2019, tots dos inclosos.
El termini és el mateix per a les dues línies de subvenció.
Hi ha un formulari de sol·licitud específic per a cada línia de subvenció; en trobareu un per a la tramitació presencial i un altre per a la tramitació electrònica.
Juntament amb el formulari de sol·licitud normalitzat, les entitats sol·licitants hauran d'adjuntar la documentació següent:
Projecte narratiu (segons model normalitzat)
Matriu de planificació i cronograma (segons model normalitzat)
Pressupost complet del projecte desglossat per partides i per activitats (segons model normalitzat)
Si escau, perquè el projecte es realitza amb agrupacions d'ONGD, document d'identificació de les entitats agrupades (segons model normalitzat).
Els formularis normalitzats de sol·licitud es poden obtenir a Tràmits Gencat ( http://tramits.gencat.cat ), accessible des de la Seu electrònica ( https://seu.gencat.cat ).
Al web de l'ACCD trobareu els enllaços i podreu obtenir informació d'interès de la convocatòria ( http://cooperaciocatalana.gencat.cat ).
Si es presenten per mitjans telemàtics cal anar al portal de Tràmits Gencat, accessible des de la Seu electrònica de la Generalitat de Catalunya.
També es poden presentar de manera presencial en el registre del Departament d'Acció Exterior, Relacions Institucionals i Transparència (Via Laietana, 14, planta baixa, 08003 Barcelona) o en qualsevol dels registres de la de la Generalitat o concertats amb la Generalitat.
Trobareu la informació sobre els registres propis i els concertats amb la Generalitat al següent lloc web: http://sac.gencat.cat/sacgencat/AppJava/registre.jsp.
L'adreça web http://sac.gencat.cat/sacgencat/AppJava/registre.jsp recull tots els registres de la Generalitat i concertats amb la Generalitat.
Tanmateix us heu d'assegurar que la sol·licitud s'enregistri d'entrada en un registre de la Generalitat o concertat amb la Generalitat i dins de termini.
La utilització del correu certificat no és un mitjà que doni fe del contingut de l'enviament, per la qual cosa caldrà que la sol·licitud s'enregistri i dins de termini.
A tal efecte, es recomana que s'utilitzi el correu administratiu, en què la sol·licitud es presenta a les oficines de correus, en un sobre obert, per tal que el contingut sigui datat i segellat pel personal funcionari de correus abans de ser certificada.
La sol·licitud ha d'estar signada per la persona que estigui habilitada jurídicament per a aquest acte, ja sigui perquè així s'estableix en els estatuts de l'entitat (habitualment el/la president/a), ja sigui perquè la persona té poders generals o especials per a l'acte de comprometre jurídicament l'entitat per a sol·licitar subvencions.
Es pot presentar un màxim d'un avantprograma per a cada línia de subvenció, és a dir, un avantprograma de la línia 1 i un altre avantprograma de la línia 2 (ja sigui presentat a títol individual o en agrupació).
Programes concertats de cooperació al desenvolupament des de l'enfocament de gènere i basat en els drets humans (EGiBDH) i que s'adrecin a complir determinades prioritats, valors i/o finalitats establerts per la Llei 26/2001, de 31 de desembre, de cooperació al desenvolupament, especialment amb la concertació, focalització geogràfica i estratègies de treball nord-sud més integrals i que posin en relació el desenvolupament, l'acció humanitària i l'educació per al desenvolupament, així com l'impuls de la recerca i la incidència.
Les entitats sol·licitants han de ser ONGD o agrupacions d'ONGD sense personalitat jurídica diferenciada, que compleixin els requisits establerts en la base 4 de l'annex 1 de les bases reguladores.
Programes concertats d'Educació per al Desenvolupament des de l'enfocament de gènere i basat en els drets humans (EGiBDH) que es desenvolupin a Catalunya amb un abordatge local-global per a contribuir a la construcció d'una ciutadania global i compromesa amb la solidaritat i amb capacitat transformadora a favor dels models socials justos i equitatius: les entitats sol·licitants han de ser ONGD o universitats públiques i centres de recerca adscrits a universitats públiques o agrupacions de persones jurídiques (ONGD o universitats públiques i centres de recerca) sense personalitat jurídica diferenciada que compleixin els requisits establerts en la base 4 de l'annex 2 de les bases reguladores.
Són els establerts a la base 4 de l'annex 1 per la L1 i a la base 4 de l'annex 2 per la L2 de les bases reguladores.
No són iguals per les dues línies de subvenció.
Preguntes sobre alguns dels requisits de les entitats beneficiàries L1 i L2:
Es contrasten a través de la informació, declaracions responsables incloses en la sol·licitud i en comprovacions d'ofici que realitza l'ACCD.
S'han de complir en el moment de presentar la sol·licitud de subvenció i han de romandre al llarg de l'execució del programa i mentre no hagi transcorregut els termini de prescripció previstos a l'apartat 4 de l'article 100 del text refós de la Llei de finances públiques de Catalunya.
REQUISITS MÉS DESTACABLES D'ENTITAT L1 I L2:
Requisit Entitat (ONGD): En el supòsit d'associacions i fundacions estar inscrites en el Registre d'organitzacions no governamentals per al desenvolupament que preveu la Llei 26/2001, de 31 de desembre o en el Registre gestionat per l'AECID Aquest requisit no aplica a universitats públiques ni a centres de recerca.
a) En quin moment s'ha de complir el requisit d'inscripció de les ONGD en el registre d'ONGD gestionat per l'ACCD (RONGD) o en el registre de l'AECID?
Han d'estar inscrites en el registre d'ONGD gestionat per l'ACCD o en el de l'AECID en el moment de publicar-se al DOGC la convocatòria de subvencions.
b) Les entitats han de tenir un temps mínim d'antiguitat d'inscripció en el registre oficial competent?
Només cal que estiguin legalment constituïdes en el registre oficial competent.
On es pot obtenir informació sobre la tramitació de la inscripció d'una ONGD en el RONGD?
Podeu obtenir informació relativa a la inscripció en el registre d'ONGD al web de l'ACCD: http://cooperaciocatalana.gencat.cat/ca/que-fem/acompanyament-a-ongd/registre_d_ongd/
Com es pot saber si l'entitat està inscrita en el RONGD o en el Registre de l'AECID?
Per a consultar la inscripció en el RONGD al web de l'ACCD: http://cooperaciocatalana.gencat.cat/ca/que-fem/acompanyament-a-ongd/registre_d_ongd/
Requisit Entitat (ONGD): complir acumulativament amb els següents requisits d'arrelament a Catalunya:
b.1) Tenir seu social central o delegació permanent a Catalunya inscrita en el registre oficial corresponent.
Només cal que estiguin legalment constituïdes en el registre oficial competent en el moment de publicar-se la convocatòria i que també estiguin inscrites en el Registre d'ONGD gestionat per l'ACCD o bé en el de l'AECID.
b.2) Comptar amb base social (persones associades, voluntariat o assimilable) de l'ONGD a Catalunya: s'ha de poder acreditar un nombre mínim de 25 persones entre totes aquestes categories.
Per complir el requisit cal acreditar que l'entitat té un mínim de 25 persones, entre persones associades, persones voluntàries o assimilables.
b.3) L'entitat ha d'haver desenvolupat un mínim de 15 activitats a Catalunya durant l'any anterior (2018) al de la corresponent convocatòria.
S'entén per activitat: una formació, un taller, una exposició, una xerrada o activitats anàlogues.
Es fa referència a les activitats d'educació per al desenvolupament que l'entitat ha portat a terme a Catalunya durant l'any 2018.
S'entén per activitat: una formació; un taller; una exposició; una xerrada; i activitats anàlogues.
Requisit Entitat (ONGD/Universitats públiques-Centre de recerca): l'entitat beneficiària (incloses les entitats agrupades) ha d'aportar finançament propi al programa d'un mínim del 5% sobre l'import total demanat a l'ACCD, ja sigui de manera dinerària o valoritzada.
L'entitat beneficiària (incloses les entitats agrupades) ha d'aportar finançament propi al programa d'un mínim del 5% sobre l'import total demanat a l'ACCD, ja sigui de manera dinerària o valoritzada.
En cas d'agrupació les entitats que integrin l'agrupació han d'aportar conjuntament, no individualment, finançament propi a l'avantprograma d'un mínim d'un 5%.
No es considerarà entitat beneficiària (incloses les agrupades) l'entitat que no acrediti l'aportació de finançament propi.
Requisit Entitat (ONGD/Universitats públiques-Centre de recerca): l'entitat beneficiària (incloses les entitats agrupades) ha d'executar el pressupost de la subvenció.
Cal que cadascuna de les entitats en agrupació gestioni part de la subvenció i així ha de quedar reflectit en el pressupost de l'avantprograma.
Aquest import, així com la resta d'obligacions entre les parts, han de quedar recollits en el conveni previst en la base 12.7 f) de l'annex 3 de les bases reguladores.
La quantitat que executa cada entitat en cas d'agrupació ha de quedar reflectida en l'apartat "Participació en l'execució del projecte finançat per l'ACCD" del pressupost.
Requisit Entitat (ONGD): en el supòsit de fundacions i associacions en què escaigui l'obligació, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya.
Requisit Entitat (ONGD): en el supòsit de fundacions en què escaigui l'obligació, haver complert el deure de presentar els comptes anuals al Protectorat de la Generalitat de Catalunya, d'acord amb l'article 336-3 del llibre tercer del Codi Civil de Catalunya, aprovat per la Llei 4/2008, de 24 d'abril.
Requisit Entitat per a la L1 (ONGD): haver obtingut un volum de finançament públic mínim de 300.000 € en la suma dels darrers 3 anys (2016, 2017, 2018) procedents de subvencions públiques.
En cas d'agrupació, el mínim de 300.000 euros es podrà calcular sumant el volum del finançament públic en els darrers 3 anys de les entitats que integren l'agrupació.
Requisit Entitat per a la L2 (ONGD/Universitats-centres de recerca): haver obtingut un volum de finançament públic mínim de 180.000 € en la suma dels darrers 3 anys (2016, 2017, 2018) procedents de subvencions públiques.
En cas d'agrupació, el mínim de 180.000 € es podrà calcular sumant el volum del finançament públic en els darrers 3 anys de les entitats que integren l'agrupació.
Requisit Entitat per a la L1 (ONGD): acreditar un mínim de 3 anys d'experiència de treball, a complir durant l'any de la corresponent convocatòria, en l'àmbit de la cooperació al desenvolupament en el país i sector on es presenta la sol·licitud de subvenció.
En cas d'agrupació, les entitats conjuntament, no individualment, han d'acreditar l'experiència en el país i/o sector.
No s'acceptarà com a entitat beneficiària (incloses les entitats agrupades), aquella entitat que no acrediti experiència ni en el país ni en el sector.
L2 (ONGD/Universitats-Centres de recerca): acreditar un mínim de 2 anys d'experiència, a complir durant l'any de la corresponent convocatòria, de treball en l'eix i/o eixos temàtics concrets en què es desenvolupa el programa.
En cas d'agrupació, les entitats conjuntament, no individualment, han d'acreditar l'experiència en els eixos temàtics concrets.
No s'acceptarà com a entitat beneficiària (incloses les entitats agrupades), aquella entitat que no acrediti experiència en cap dels eixos temàtics concrets en què es desenvolupa el programa.
REQUISITS MÉS DESTACABLES DELS AVANTPROGRAMES:
Requisit avantprograma per a la L1 (ONGD): cal que els avantprogrames s'implementin en el país/poblacions/regions i sectors establerts en la base 2.1. de l'Annex 1.
A la L1 de programes hi ha una doble priorització país i sector que s'estableix com a requisit.
No es poden presentar propostes fora d'aquesta priorització geogràfica/sectorial essent, aquesta, causa d'inadmissió de la sol·licitud.
Aquest requisit es preveu a la base 2.1 a) de l'annex 1 de les bases reguladores.
Requisit avantprograma per a la L1 (ONGD): cal que l'avantprograma treballi, com a mínim, els àmbits de desenvolupament i educació per al desenvolupament o bé els àmbits de l'acció humanitària i educació per al desenvolupament.
Ara bé, cal que com a mínim l'avantprograma treballi els àmbits de desenvolupament i educació per al desenvolupament o bé els àmbits de l'acció humanitària i educació per al desenvolupament.
L'avantprograma pot treballar els tres àmbits.
Si no es treballen un mínim de dos àmbits, s'inadmetrà la sol·licitud.
Requisit avantprograma per a la L2 (ONGD/Universitats-centres de recerca): cal que l'avantprograma treballi una o més de les prioritats en el marc dels drets humans de les dones i dels drets col·lectius dels pobles establertes a la base 2.1. a) de l'annex 2.
Cal que l'avantprograma treballi una o més de les prioritats detallades a la base 2.1 a de l'annex 2 emmarcades dins dels drets humans de les dones i dels drets col·lectius dels pobles:
a) Dret a la pau i el dret a una vida lliure de violències.
c) Reptes globals de desenvolupament sostenible
Qualsevol altra combinació és causa d'inadmissió de l'avantprograma.
S'acredita a través del document de sol·licitud a l'apartat L2 Programes d'educació per al desenvolupament/Sector (segons priorització de bases).
Requisit avantprograma per a la L2 (ONGD/Universitats-centres de recerca): cal que els programes treballin, com a mínim, dos de les quatre dimensions previstes a la base 2.1.c) de l'annex 2.
El requisit és treballar-ne, com a mínim, dues.
L'incompliment d'aquest requisit provocarà la inadmissió de l'avantprograma.
Treballar-ne més de dues es valora positivament.
Les entitats que es presentin a la corresponent convocatòria no poden superar la quantitat de 360.000 € de sol·licitud de subvenció anual a l'ACCD en el marc de les convocatòries corresponents a l'any en curs.
En relació amb la convocatòria de programes, la quantitat que computa és la que es demana de subvencionar en l'anualitat 2019.
En el supòsit de projectes o programes presentats per ONGD en agrupació, l'import a computar és el que cadascuna gestiona del sol·licitat de subvencionar a l'ACCD i durant l'exercici pressupostari de la convocatòria.
Les dues línies de subvencions han d'incorporar l'enfocament de gènere i basat en drets humans.
És la població o organisme objecte i subjecte d'una actuació.
Per tant, és la població/organisme a qui va adreçada l'actuació i que alhora participa plenament en totes les fases d'aquesta amb un rol actiu i protagonista.
Poden ser titulars de drets, responsabilitats i/o obligacions (un col·lectiu protagonista pot disposar de diferents titularitats), i cal que a l'hora de quantificar-los estiguin desagregats per variables rellevants de desigualtat de gènere i vulneració de drets (interseccionalitats)".
La documentació o material complementari no serà tingut en compte a l'hora de valorar l'avantprograma i, en cas de ser tramès, no es retornarà.
Les entitats beneficiàries podran subcontractar parcialment l'activitat objecte de subvenció, i caldrà que a la sol·licitud de subvenció identifiquin quines es tenen previstes de fer i per quin pressupost orientatiu.
S'entén que una ONGD beneficiària subcontracta quan concerta amb terceres entitats l'execució parcial de l'activitat que constitueix l'objecte de la subvenció.
No es considera subcontractació l'execució del programa per part de la contrapart local.
Només s'admetran subcontractacions amb altres ONG, ONGD, moviments de dones i feministes, universitats públiques i centres de recerca adscrits a universitats públiques, mitjans de comunicació públics i organitzacions sense ànim de lucre de l'àmbit socioeconòmic d'abast nacional.
També s'admetran moviments socials, ja siguin d'abast nacional o estranger.
El percentatge màxim admès és del 50% del cost total del programa.
No s'admetran subcontractacions amb ONG, ONGD, moviments de dones i feministes, universitats públiques i centres de recerca adscrits a universitats públiques, mitjans de comunicació públics i organitzacions sense ànim de lucre de l'àmbit socioeconòmic dels països on es treballi.
En cas que l'import de l'activitat subcontractada sigui superior al 20% de l'import de la subvenció i alhora sigui superior a 60.000 €, la subcontractació s'haurà de formular mitjançant contracte per escrit entre les parts.
Aclariment: La diferència entre subcontractació i contractació és que aquesta última es dona quan l'entitat beneficiària requereix d'uns béns, serveis i/o obres que ha d'anar a buscar al mercat, perquè no pot executar per si mateixa, ja que no estan inclosos entre les seves finalitats i/o experteses.
Per exemple, la contractació de la construcció d'una escola o la traducció d'un document.
S'admeten cofinançaments i es valoren positivament en els criteris de valoració.
El cofinançament per part de l'entitat beneficiària (incloses les entitats agrupades) d'un mínim d'un 5% sobre l'import total demanat a l'ACCD, és requisit de la convocatòria.
Sí, sempre que compleixin els requisits previstos en la base 6 de l'annex 3 de les bases reguladores.
Aquestes despeses es podran incloure a la partida de dietes, locomoció i trasllats.
Aquí es pot incloure una previsió de les despeses que, per a l'entitat sol·licitant, es puguin derivar de la concertació del programa amb l'ACCD (petició d'una assistència tècnica).
En el cas d'obres, quan l'import de la despesa subvencionable sigui igual o superior a 40.000 euros (IVA exclòs).
En el supòsit de subministraments de béns, quan l'import de la despesa subvencionable sigui igual o superior a 15.000 euros (IVA exclòs).
Pel que fa a les prestacions de serveis, quan l'import de la despesa subvencionable sigui igual o superior a 15.000 euros (IVA exclòs).
Aquestes obligacions s'han de complir encara que l'ACCD subvencioni parcialment o no subvencioni els esmentat béns, obres i serveis, i sempre que aquests formin part del programa que es demana de subvencionar.
Els béns inventariables (Immobilitzat material i immaterial) són elegibles i, per tant, subvencionables en aquesta convocatòria 2019-2020 fins a un màxim del 15 % de l'import total sol·licitat a l'ACCD.
Vegeu la base 6.2 apartat e) de l'annex 3 de les bases reguladores.
Els motius poden ser, entre altres causes motivades, per presentar la sol·licitud de subvenció fora de termini; pel no compliment de requisits d'entitat o d'avantprograma, per presentar avantprogrames que no siguin objecte de subvenció, per presentar sol·licituds en excés per línia de subvenció, etc. És a dir, sempre que es produeixin requisits no esmenables i/o aquells supòsits que estableixin les bases reguladores.
Totes les notificacions, requeriments, resolucions, etc. que es generin en la convocatòria, incloses les inadmissions, es notificaran a les entitats interessades mitjançant la publicació en el Tauler electrònic [URL].
Mitjançant el Tauler electrònic de l'Administració de la Generalitat de Catalunya [URL].
El tauler electrònic de l'Administració no té un servei d'avis automàtic de notificacions, així doncs les entitats sol·licitants per tal saber si han rebut alguna notificació i/o requeriment hauran d'estar alerta a les publicacions diàries del Tauler electrònic.
Tanmateix, si ho preferiu per poder anar rebent avisos dels anuncis que es publiquen a l'e-Tauler, us podeu subscriure a l'RSS.
Ara bé, tingueu en compte que amb aquesta subscripció rebreu avisos de TOT el que es publica i no exclusivament del que publica l'ACCD.
En el formulari de sol·licitud hi ha un apartat en què es demana que ens informeu dels documents que es demanen en la base 12.7 de l'annex 3 de les bases reguladores quan aquests ja els tenim disponibles a l'Agència o bé els tenen altres organismes de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
Si l'ACCD, per causes alienes a la seva actuació, no pot aconseguir els documents, haurà de requerir a l'entitat beneficiària que els aporti en el termini de 10 dies hàbils.
Aquest requeriment es notifica mitjançant el Tauler electrònic.
En el formulari de sol·licitud hi ha un apartat en que podeu autoritzar l'Agència a consultar les dades d'identitat de la persona representant de la vostra entitat.
En cas que ens autoritzeu a fer aquesta consulta, en les fases posteriors no caldrà que ens presenteu la còpia del document d'identitat de la persona representant de la vostra entitat.
La tramitació de la sol·licitud es pot fer part en paper i part en suport electrònic, tot i que és recomanable fer-ho tot en un mateix suport per tal d'evitar confusió en la recepció dels documents i garantir que la tramesa de la documentació es fa correctament.
A efectes legals, signar declaracions responsables permeten el reconeixement o exercici d'un dret o bé l'inici d'una activitat, des del dia de la seva presentació, sense perjudici de les facultats de comprovació, control i inspecció que tenen atribuïdes les administracions públiques.
La inexactitud, falsedat o omissió, de caràcter essencial, de qualsevol dada o informació que s'incorpori a una declaració responsable o la no-presentació davant l'Administració competent de la declaració responsable, la documentació que, si s'escau, sigui requerida per acreditar el compliment del que s'ha declarat, o la comunicació, determina la impossibilitat de continuar amb l'exercici del dret o activitat afectada des del moment en què es tingui constància d'aquests fets, sense perjudici de les responsabilitats penals, civils o administratives que pertoquin.
Sí, en el portal Tràmits Gencat ( http://tramits.gencat.cat ) es posa a disposició tot el conjunt de documents normalitzats, per tal de facilitar-vos la tasca i garantir que es recull tota la informació necessària per a la tramitació.
Els tècnics/ques que valoren els programes formen part de la comissió tècnica de la Junta de Valoració, prevista en la base 11.3 de l'annex 3 de les bases reguladores.
La Diligència es publica perquè cal completar informació, documentació, esmenar defectes esmenables i aportar aclariments, a fi que la Junta de Valoració pugui valorar les sol·licituds presentades a l'empara de la convocatòria.
La Diligència es notifica a les entitats interessades mitjançant la publicació al Tauler electrònic de l'Administració de la Generalitat.
Per rebre avisos dels anuncis que es publiquen al Tauler us podeu subscriure a l'RSS.
Tingueu en compte que amb aquesta subscripció rebreu avisos de tot el que s'hi publica i no exclusivament del que publica l'ACCD.
Les entitats han de donar resposta a la Diligència en el termini de 10 dies hàbils a comptar des de l'endemà de la publicació.
Sí, entre altres causes motivades, per no presentar la documentació requerida o bé presentar-la fora de termini, incompleta o amb defectes.
Els formularis normalitzats es poden obtenir a Tràmits Gencat ( http://tramits.gencat.cat ), accessible des de la Seu electrònica ( https://seu.gencat.cat ).
La documentació es pot presentar:
Si es presenta per mitjans telemàtics, cal anar al Portal Tràmits Gencat ( http://tramits.gencat.cat ), accessible des de la Seu electrònica de la Generalitat de Catalunya ( https://seu.gencat.cat ).
També es pot presentar de manera presencial en el registre del Departament d'Acció Exterior, Relacions Institucionals i Transparència (Via Laietana, 14, planta baixa, 08003 Barcelona) o en qualsevol dels registres de la Generalitat o concertats amb la Generalitat.
La Resolució provisional de concessió ha de contenir la llista d'avantprogrames proposats de subvencionar, la llista d'avantprogrames proposats de denegar per aplicació del mecanisme corrector, la llista d'avantprogrames proposats de denegar per no haver assolit la puntuació mínima, i també la llista d'avantprogrames que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
Des de l'endemà de la publicació de la Resolució provisional s'obriran els següents períodes:
L1 i L2: Les entitats proposades com a beneficiàries de les subvencions han de presentar la documentació que els sigui requerida a la proposta de resolució provisional d'acord amb les bases 12.7 i 12.9 de l'Annex 3 dins d'un termini màxim de 20 dies hàbils a comptar des de la publicació de la proposta de resolució provisional.
La reformulació del programa, es treballarà mitjançant un formulari normalitzat, té per finalitat definir els termes concrets d'execució, seguiment i avaluació del programa a fi de recollir la formulació definitiva dels programes subvencionats.
També es preveuran les característiques tècniques de les actuacions i l'acompanyament que en farà l'ACCD a fi d'optimitzar l'impacte del programa.
Així mateix, es preveurà el contingut mínim de l'avaluació, les comissions de seguiment del programa i les peculiaritats de difusió i comunicació del programa i que una vegada finalitzada fase aquesta primera fase de concertació sobre els avantprogrames seleccionats i presentada la documentació addicional a què es refereix l'apartat 12.7 de l'annex 3 de les bases reguladores.
L'ACCD es posarà en contacte amb les entitats proposades com a beneficiàries de les subvencions per concretar les reunions d'aquesta primera fase de concertació.
Aquest procés de concertació s'inicia entre la resolució provisional i la resolució definitiva i continuarà al llarg de l'execució del Programa i a mesura que es presentin oportunitats d'aliances.
La proposta de resolució provisional de concessió de subvencions es notifica a les entitats interessades mitjançant la publicació al Tauler electrònic de l'Administració de la Generalitat.
Les entitats sol·licitants poden presentar a l'ACCD al·legacions respecte de la puntuació obtinguda en la proposta de resolució provisional de concessió de subvencions, dins del termini de 10 dies hàbils a comptar des de la publicació de la proposta de resolució provisional.
A tal efecte, les entitats podran sol·licitar vista de l'expedient i obtenir una còpia de la fitxa de valoració del programa.
L'ACCD tindrà en comptes les al·legacions en el moment de resoldre, i en la resolució definitiva hi haurà expressió de les presentades i, dins d'aquestes, de les estimades i les desestimades i que es basaran en l'informe emès per la Junta de Valoració.
Les entitats poden demanar vista expedient.
L'ACCD només concretarà reunions amb les entitats proposades com a beneficiàries de les subvencions per a treballar el programa concertat.
Sí, entre altres causes motivades, per no presentar la documentació requerida o bé presentar-la fora de termini o incompleta o amb defectes.
Heu d'enviar les vostres consultes a la bústia de dubtes: [EMAIL].
Els formularis normalitzats de sol·licitud es poden obtenir a Tràmits Gencat ( http://tramits.gencat.cat ), accessible des de la Seu electrònica ( https://seu.gencat.cat ) i al web de Cooperació.
Si es presenten per mitjans telemàtics, cal anar al Portal Tràmits Gencat ( http://tramits.gencat.cat ), accessible des de la Seu electrònica de la Generalitat de Catalunya ( https://seu.gencat.cat ).
També es poden presentar de manera presencial en el registre del Departament d'Acció Exterior, Relacions Institucionals i Transparència (Via Laietana, 14, planta baixa, 08003 Barcelona) o en qualsevol dels registres de la Generalitat o concertats amb la Generalitat.
Totes les notificacions, requeriments, resolucions, etc. que es generin en la convocatòria, incloses les inadmissions, es notificaran a les entitats interessades mitjançant la publicació en el Tauler electrònic.
Mitjançant el Tauler electrònic de l'Administració de la Generalitat de Catalunya.
Els tècnics/ques que valoren els avantprogrames formen part de la comissió tècnica de la Junta de Valoració, prevista en la base 11.4 de l'annex 3 de les bases reguladores.
Informació detallada a la base 20 de l'annex 3 de les bases reguladores.
Les subvencions atorgades per l'ACCD de qualsevol de les dues línies de subvenció s'hauran de justificar amb la modalitat de compte justificatiu amb informe d'auditor.
Les subvencions atorgades als comitès catalans de les agències de les Nacions Unides es justificaran d'acord amb la modalitat de presentació d'estats comptables.
Memòria econòmica abreujada amb el contingut següent: llistat de despeses del cost total del programa, així com de les despeses subvencionades, degudament agrupades, i quadre comparatiu del pressupost per partides i activitats, aprovat i executat, en què s'indiquin les desviacions que hi ha hagut.
Informe d'auditoria fet per auditors/es inscrits/es en el Registre oficial d'auditors de comptes (ROAC).
Quan l'auditoria sigui realitzada per una empresa o persona auditora del país en què es desenvolupa el programa de cooperació, serà obligatori un informe certificat de la persona auditora que acrediti que està habilitada per a l'exercici de l'auditoria de comptes al país esmentat.
Si no existeix un sistema d'habilitació per a l'exercici de la professió en aquell país, l'auditoria prevista es podrà realitzar per una persona auditora establerta en el país sempre que la designació l'autoritzi prèvia i expressament l'ACCD.
La justificació de les despeses derivades de l'encàrrec del servei de l'auditoria externa s'acreditarà mitjançant l'aportació de la documentació següent: declaració responsable conforme l'entitat beneficiària i, si escau, la contrapart local d'aquesta es comprometen a conservar els documents originals de despesa per a eventual comprovació de control; la documentació acreditativa del cost de l'auditoria es justificarà amb la factura corresponent.
Aquesta factura podrà estar datada dins el termini de presentació de l'informe final encara que aquesta data sigui posterior a la de la finalització de l'execució del projecte.
L'entitat beneficiària haurà de conservar tots els comprovants de despesa originals durant un període de 5 anys per una eventual acció de control de l'ACCD, i haurà de proporcionar en tot moment la informació i la documentació que li sigui demanada respecte a la subvenció concedida i sotmetre's a les actuacions de comprovació de l'ACCD.
Per la justificació de les activitats subcontractades s'haurà d'aportar un compte justificatiu de les despeses en què ha incorregut l'entitat subcontractada per a la realització de la prestació concertada amb l'entitat beneficiària (factures i pagaments a nom de l'entitat subcontractada).
Memòria econòmica consistent en la presentació dels estats comptables corresponents al 100% del cost de l'activitat subvencionada d'acord amb els termes previstos a l'apartat 8 de l'article 107 del text refós de la Llei de finances públiques de Catalunya.
Cal, en primer lloc, l'existència i la presentació d'una factura global emesa per l'entitat subcontractada en la qual el pagador sigui l'entitat beneficiària de la subvenció atorgada per l'ACCD.
L'import d'aquesta factura ha de correspondre amb l'importat total de la subcontractació.
En paral·lel, i de manera complementària i, per tant, no excloent, es requerirà que l'entitat beneficiària presenti un compte justificatiu simplificat de les despeses en què ha incorregut l'entitat subcontractada per a l'execució de l'activitat objecte de la subvenció (factures i pagaments a nom de l'entitat subcontractada).
El pagament de la subvenció es farà fraccionadament:
1r pagament: el primer pagament en concepte de la primera anualitat es farà a bestreta del 100% de l'import d'aquesta.
2n pagament: es tramitarà un cop l'ACCD hagi aprovat l'informe de seguiment.
El segon pagament es correspondrà al 95% de l'import de la segona anualitat i també es tramitarà a bestreta.
Aquest informe de seguiment que allibera el segon pagament de la bestreta s'ha de presentar abans del 15 d'octubre de l'any següent en què s'obri convocatòria i el termini de presentació és improrrogable.
L'informe, que s'ha de presentar segons formulari normalitzat, inclou una memòria tècnica i una memòria econòmica i haurà de justificar un mínim del 40% de l'import corresponent a la primera anualitat subvencionada per l'ACCD.
En el supòsit que no s'arribi a justificar l'esmentat percentatge, es minorarà l'import de la segona bestreta en la proporció pendent de justificar i s'acumularà el romanent per al darrer pagament, sempre que es donin les circumstàncies per a alliberar aquest últim pagament i no es donin supòsits de reintegrament.
3r pagament: aquest es farà efectiu un cop l'ACCD hagi aprovat l'informe final del programa i de la documentació que estableix la base 20.3 de l'annex 3 de les bases reguladores.
Aquest pagament correspondrà al 5% restant de l'import de la segona anualitat.
La durada dels programes ha de ser de vint-i-quatre (24) mesos.
No obstant això, es podran sol·licitar i autoritzar pròrrogues fins a un màxim de 6 mesos respecte de la durada total del programa, llevat de supòsits de força major degudament i prèviament autoritzats per l'ACCD.
S'entén per força major, a efectes d'aquesta base, els fets aliens en l'origen i a l'actuació de les parts que hagin d'executar el projecte, que siguin impossibles i inevitables de preveure, excepcionals i que no es puguin resistir.
Cal sol·licitar la modificació substancial a través d'una sol·licitud motivada a l'ACCD en el moment en què es produeixin les circumstàncies, i caldrà indicar les actuacions que es proposen modificar i les repercussions pressupostàries i temporals que impliquen.
La sol·licitud requerirà l'autorització expressa de l'ACCD en el termini de 30 dies hàbils a comptar des de l'endemà de la notificació de la recepció de la sol·licitud de modificació.
Si durant aquest termini l'ACCD no respon, la proposta de l'entitat beneficiària s'ha de considerar desestimada.
Les incidències que afectin la definició dels objectius o actuacions que comportin una variació de fins al 50% en les partides pressupostàries subvencionades per l'ACCD i sempre que aquestes superin la xifra de 3.000 euros.
Les que afectin els resultats i/o els indicadors de les actuacions.
El canvi dels col·lectius protagonistes.
Els canvis de la contrapart local.
El canvi de la localització del programa.
La modificació del cronograma d'activitats per a terminis d'execució superiors als tres (3) mesos (sempre que no s'ultrapassi la durada màxima de trenta (30) mesos.
Els canvis en la composició de l'agrupació d'actors/es de cooperació i els canvis de composició en les entitats subcontractades).
Per a poder realitzar el tràmit electrònic cal que disposeu de certificat digital de representant de l'entitat o bé el certificat digital personal de la persona que sigui la representant legal de l'entitat.
Els certificats digitals que s'admeten per a aquests tràmits són els certificats digitals de representant de l'entitat o bé certificat digital personal de la persona que sigui la representant legal de l'entitat.
Els formularis normalitzats de sol·licitud es poden obtenir a Tràmits gencat [URL], accessible des de la Seu electrònica ( seu.gencat.cat ) i al web de l'ACCD ( cooperaciocatalana.gencat.cat/ca ).
Els formularis de sol·licitud els trobareu al tràmit corresponent, tot anant a l'apartat Què necessiteu fer? / Sol·licitar la subvenció / Fase 1.
En aquesta fase trobareu el formulari de sol·licitud per a realitzar el tràmit electrònic, així com la resta de documents que heu d'annexar a la sol·licitud d'acord amb les bases.
Els models normalitzats de la documentació adjunta al formulari de sol·licitud els trobareu anant a Documentació relacionada.
No, els formularis de sol·licitud estan adaptats segons si voleu fer la tramitació presencial o electrònica i contenen elements específics de cada tipus de tramitació.
Els documents adjunts a la sol·licitud són els mateixos, independentment del tipus de tramitació que vulgueu realitzar.
Els formularis es troben en format PDF, Word i Excel.
Els formularis en format PDF els podeu descarregar seguint les instruccions que trobareu en l'enllaç següent: http://web.gencat.cat/ca/tramits/sobre-tramits-gencat/com-tramitar-en-linia/configuracio-adobe-reader/descarrega-de-formularis-en-pdf/.
Podeu presentar còpies digitalitzades simples.